[{"text_idx": "#000000", "text": "ond gall edrych yn wahanol i\u2019r actifiaeth sy\u2019n adnabyddus i ni"}, {"text_idx": "#000001", "text": "Wedi\u2019i ysbrydoli gan adeilad unigryw a heneb bensaerni\u0308ol \u2013 Teml Heddwch Caerdydd \u2013 mae \u2018Mecca Newydd\u2019 yn brosiect cyfranogol parhaus ledled y ddinas sy\u2019n cynnwys cymunedau ar draws Caerdydd mewn cyfres o weithdai, dangosiadau, teithiau cerdded, sgyrsiau, darnau canu, digwyddiadau rhannu a chreadigaethau cymunedol."}, {"text_idx": "#000002", "text": "Lansiwyd y prosiect ym mis Medi 2018. Daeth ei gam cyntaf i ben gyda chyflwyniad perfformiad oedd yn cynnwys ymatebion a wahoddwyd gan artistiaid/ymarferwyr, a gwaith canu newydd ei chyfansoddi gan Helen Chadwick, i nodi 80 mlynedd ers sefydlu\u2019r Deml ym mis Tachwedd 2018. Gwnaethom wahodd go\u0302r cymunedol, gwas sifil, cyfansoddwr, academydd, gweinidog Undodaidd, hanesydd trefedigaethol, actifydd ac artistiaid i\u2019n helpu i greu gwaith perfformio yn archwilio 80 mlynedd archif y Deml."}, {"text_idx": "#000003", "text": "Gwnaethom archwilio archif y Deml, yn arbennig Trefn y Gwasanaeth gwreiddiol yn marcio urddo yr adeilad ar y 23ain o Dachwedd 1938. Yn anad dim, gwahoddwyd ymatebion a allai ymgysylltu a\u0302\u2019r bylchau, y bylchau yn y naratif o gwmpas y lle hwn \u2013 y bylchau a lefarodd a\u0302\u2019r ymerodraeth, gwladychiaeth, patriarchaeth, lleisiau menywod, crefydd doredig a pheirianwaith rhyfel."}, {"text_idx": "#000005", "text": "Mae cam nesaf y prosiect yn cynnwys cymunedau ar draws y ddinas mewn cyfres bellach o gwestiynau ynghylch adeiladu heddwch \u2013 cwestiynau mewn perthynas a\u0302 dinasoedd, cymunedau, pensaerni\u0308aeth a\u2019r dinesig. Byddwn yn cynnwys cymunedau sy\u2019n pontio\u2019r cenedlaethau ar draws gwahanol ieithoedd, cefndiroedd, crefyddau a diwylliannau i lywio cyfres o gydweithrediadau a digwyddiadau creadigol i archwilio etifeddiaeth y Deml Heddwch \u2013 a\u2019r hyn yw ei gwahoddiad, i ni heddiw."}, {"text_idx": "#000006", "text": "Cysylltwch a\u0302 ni os hoffech chi gymryd rhan, neu os hoffech i\u2019ch grw\u0302p neu sefydliad cymunedol gymryd rhan."}, {"text_idx": "#000007", "text": "Leave this field empty if you're human:"}]